Diari Oficial de la Generalitat Valenciana


Sumari del DOGV 4601, del 03-10-2003 (2003/10865)

RESOLUCIÓ de 23 de setembre de 2003, del director de l'Agència Valenciana de Ciència i Tecnologia, per la qual s'accepta la renúncia a diferents beques postdoctorals de perfeccionament de personal investigador i se n'adjudiquen altres d'idèntiques característiques.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4601

Data del DOGV
:   03-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10014


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 23 de setembre de 2003, del director de l'Agència Valenciana de Ciència i Tecnologia, per la qual s'accepta la renúncia a diferents beques postdoctorals de perfeccionament de personal investigador i se n'adjudiquen altres d'idèntiques característiques. [2003/10874]
  
Per mitjà de la Resolució de 18 de juliol de 2003, del director de l'Agència Valenciana de Ciència i Tecnologia (DOGV núm. 4.574, de 27 d'agost) es van concedir les beques postdoctorals de perfeccionament de personal investigador i es va establir en el seu annex II l'ordre de reserva, resultant del procés d'avaluació, per a les substitucions d'estes beques.
  
La base 13.2 de l'annex II de la Resolució de 3 de febrer de 2003, del sotssecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques i ajudes per a les accions de suport a la investigació per a l'exercici 2003 (DOGV, de 13 de març), establix que les renúncies o baixes que es produïsquen abans del 15 de setembre de 2003, podran ser cobertes amb l'adjudicació de beques als sol·licitants següents per l'ordre de reserva.
  
Així mateix, la base 3.3 de l'annex II de la Resolució de convocatòria de 3 de febrer, limita la data d'inici de la beca entre el 15 d'agost i el 15 d'octubre.
  
Per tot això, vistos els escrits presentats, en els quals es comuniquen diferents renúncies a les beques postdoctorals de perfeccionament de personal investigador, concedides per la citada Resolució de 18 de juliol del 2003, i en virtut de les atribucions atorgades al president de l'Agència Valenciana de Ciència i Tecnologia en el Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol (DOGV, de 15 de juliol), i de la delegació de determinades facultats en el director de l'Agència Valenciana de Ciència i Tecnologia establida en la Resolució de 16 de maig de 2003, del president d'esta entitat, resolc:
  
Primer
  
Acceptar les renúncies a les beques postdoctorales de perfeccionament de personal investigador de les persones beneficiàries que figuren en l'annex I de la present resolució.
  
Segon
  
Procedir a l'adjudicació de les beques a les persones que figuren en l'annex II de la present resolució, d'acord amb l'ordre de reserva establit en l'annex II de la Resolució de concessió del 18 de juliol abans citada.
  
Tercer
  
El període d'aprofitament de les beques serà el comprés entre l'1 d'octubre de 2003 i el 31 d'agost del 2004.
  
Quart
  
Desafectar crèdit per import de 46.350 euros corresponent a allò que s'ha previst per al pagament de la dotació mensual de setembre a desembre de 2003 i la dotació addicional, a les persones beneficiàries que han renunciat a la beca i que figuren en l'annex I.
  
Que es realitze l'anul·lació de l'autorització i disposició del crèdit en els termes referits en els punts anteriors.
  
Cinqué
  
Autoritzar el gasto i disposar el crèdit corresponent per al pagament a les persones beneficiàries que figuren en l'annex II, per un import total de 9.900 euros, a càrrec del capítol IV del pressupost de l'Agència Valenciana de Ciència i Tecnologia, línia de subvenció SE3640001.
  
Sisé
  
El termini per a la incorporació dels becaris o becàries a l'entitat serà de set dies a comptar des del dia 1 d'octubre de 2003.
  
Esta incorporació s'acreditarà davant l'Agència Valenciana de Ciència i Tecnologia dins dels deu dies següents a la data en què es produïsca.
  
La no incorporació en el dit termini s'entendrà com a renúncia a la beca, excepte els casos en què es compte amb autorització d'ajornament, segons preveu la base 12.1 de l'annex de la Resolució de 3 de febrer de 2003.
  
Seté
  
Les persones beneficiàries de les beques estan obligades al compliment de les bases de la Resolució de 3 de febrer de 2003, abans referida.
  
Huité
  
De conformitat amb el que establix els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o ben cabrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos compadors del dia següent al de la publicació de la present resolució.